16.1.2023.
LV
Eiropas Savienības Oficiālais Vēstnesis
L 14/389
A.1.5.1.1.
Alternatīvi, ja ražotājs to izvēlas un tipa apstiprinātāja iestāde piekrīt, transportlīdzekļa ātruma ierobežošanu var pierādīt, izmantojot pabeigtu transportlīdzekli saskaņā ar A.1.5.4. punkta prasībām, vai nu piemērotā testa stendā, vai braucot ar to izmēģinājuma trasē kontrolētos apstākļos.
A.1.5.2.
Ja ražotājs iesniedz motora vai motoru saimes kā atsevišķas tehniskās vienības tipa apstiprinājuma pieteikumu, ražotājs iesniedz tipa apstiprinātājai iestādei pierādījumu, ka uzstādīšanas dokumentācijas pakete atbilst šā pielikuma 2.2.4. punkta noteikumiem saistībā ar pasākumiem, lai nodrošinātu, ka transportlīdzeklis tā ekspluatācijas laikā uz ceļa vai attiecīgā gadījumā jebkur citur atbildīs šā pielikuma prasībām attiecībā uz neatliekamu iesaisti.
A.1.5.3.
Ja tipa apstiprinātāja iestāde nav apmierināta ar ražotāja sniegtajiem pierādījumiem par neatliekamas iesaistes sistēmas pareizu darbību, tipa apstiprinātāja iestāde drīkst pieprasīt pierādīšanu, izmantojot vienu reprezentējošo transportlīdzekli, lai pārliecinātos par sistēmas pareizu darbību.
Pierādīšanu, izmantojot transportlīdzekli, veic saskaņā ar A.1.5.4. punkta prasībām.
A.1.5.4.
Papildu pierādīšana, lai pārliecinātos par neatliekamas iesaistes sistēmas aktivēšanu transportlīdzeklī
A.1.5.4.1.
Šo pierādīšanu veic pēc tipa apstiprinātājas iestādes pieprasījuma, ja tā nav apmierināta ar ražotāja sniegtajiem pierādījumiem par neatliekamas iesaistes sistēmas pareizu darbību.
Šo pierādīšanu veic pie pirmās izdevības, vienojoties ar tipa apstiprinātāju iestādi.
A.1.5.4.2.
Ražotājam un tipa apstiprinātājai iestādei vienojoties, ražotājs izvēlas un ievieš vai imitē vienu no šī pielikuma 6.-9. punktā noteiktajām atteicēm.
A.1.5.4.3.
Ražotājs izveido iesaistes sistēmai tādu stāvoklī, kad zema līmeņa iesaistes sistēma ir aktivēta un neatliekamas iesaistes sistēma vēl nav aktivēta.
A.1.5.4.4.
Transportlīdzekli darbina, līdz skaitītājs, kas saistīts ar izraudzīto atteici, sasniedzis attiecīgo darbināšanas stundu skaitu, kas norādīts 2.
papildinājuma 2. tabulā, vai attiecīgā gadījumā līdz brīdim, kad vai nu reaģenta tvertne ir tukša, vai ir sasniegts līmenis, kas ir zemāks nekā 2,5 procenti no nominālās pilnas tvertnes ietilpības un pie kura ražotājs izvēlējies aktivēt neatliekamas iesaistes sistēmu.
A.1.5.4.5.
Ja ražotājs ir izvēlējies šī pielikuma 5.4.1. punktā minēto “atspējot pēc atkārtotas iedarbināšanas” pieeju, transportlīdzekli darbina līdz dotās darbināšanas secības beigām, kuras laikā pierāda transportlīdzekļa spēju pārsniegt ātrumu 20 km/h.
Pēc atkārtotas iedarbināšanas transportlīdzekļa ātrumam jābūt ierobežotam līdz ne vairāk kā 20 km/h.
A.1.5.4.6.
Ja izgatavotājs ir izvēlējies šī pielikuma 5.4.2. punktā minēto “atspējot pēc degvielas uzpildes” pieeju, ar transportlīdzekli nobrauc nelielu, ražotāja izvēlētu attālumu pēc tam, kad tas bijis tādā stāvoklī, kad tvertnē ir pietiekami daudz brīvas ietilpības, lai tajā iepildītu šī pielikuma 5.4.2. punktā noteikto degvielas daudzumu.
Transportlīdzekļa darbināšanā pirms degvielas uzpildes iekļauj pierādīšanu, ka transportlīdzeklis spēj pārsniegt ātrumu 20 km/h.
Pēc šī pielikuma 5.4.2. punktā noteiktā degvielas daudzuma iepildīšanas transportlīdzekļa ātrumam jābūt ierobežotam līdz ne vairāk kā 20 km/h.
A.1.5.4.7.
Ja izgatavotājs ir izvēlējies šī pielikuma 5.4.3. punktā minēto “atspējot pēc novietošanas stāvvietā” pieeju, transportlīdzekli pēc neliela, ražotāja izvēlēta attāluma nobraukšanas aptur, kas ir pietiekami, lai pierādītu, ka transportlīdzeklis spēj pārsniegt ātrumu 20 km/h.
Pēc tam, kad transportlīdzeklis bijis nekustīgs ilgāk par vienu stundu, transportlīdzekļa ātrumam jābūt ierobežotam līdz ne vairāk kā 20 km/h.